Document ID: /roh_data/filtered/fineweb-2-filterrobots_roh.jsonl.gz/57905

Al Fashion Outlet a Landquart duai dar enfin 200 plazzas novas. L'interpresa vul construir 17 butias supplementaras per novas marcas. La dumonda da construcziun vegn inoltrada anc durant l'emprim quartal dal 2023. Quai uschè prest ch'ins haja las lubientschas da la vischnanca Zezras, dal chantun Grischun, da las Viafiers federalas e da L'Uffizi federal per vias ASTRA. Igl è planisà d'entschaiver cun las lavurs il terz quartal da quest onn ed avrir las novas butias l'emprim mez onn dal 2025.
Tenor communicaziun na saja il dumber da visitadras e visitaders anc mai stà uschè aut sco l'onn passà. La svieuta saja creschida per 2,7% e novas marcas hajan avert stizuns en l'outlet.